CELEX: 31987R2281
Language: el
Date: 1987-07-27 00:00:00
Title: Κανονισμός (ΕΟΚ) αριθ. 2281/87 της Επιτροπής της 27ης Ιουλίου 1987 που τροποποιεί τον κανονισμό (ΕΟΚ) αριθ. 2096/86 για λεπτομέρειες εφαρμογής της άμεσης ενισχύσεως υπέρ των μικρών παραγωγών σιτηρών

Avis juridique important

|

31987R2281

Κανονισμός (ΕΟΚ) αριθ. 2281/87 της Επιτροπής της 27ης Ιουλίου 1987 που τροποποιεί τον κανονισμό (ΕΟΚ) αριθ. 2096/86 για λεπτομέρειες εφαρμογής της άμεσης ενισχύσεως υπέρ των μικρών παραγωγών σιτηρών  

Επίσημη Εφημερίδα αριθ. L 209 της 31/07/1987 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 2281/87 ΤΗΣ ΕΠΙΤΡΟΠΗΣ  της 27ης Ιουλίου 1987  που τροποποιεί τον κανονισμό (ΕΟΚ) αριθ. 2096/86 για λεπτομέρειες εφαρμογής της άμεσης ενισχύσεως υπέρ των μικρών παραγωγών σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 4α,  τον κανονισμό (ΕΟΚ) αριθ. 1983/86 του Συμβουλίου της 24ης Ιουνίου 1986 για τους γενικούς κανόνες του καθεστώτος της άμεσης ενισχύσεως υπέρ των μικρών παραγωγών σιτηρών (3), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 1902/87 του Συμβουλίου της 2ας Ιουλίου 1987 για τον καθορισμό, για την περίοδο εμπορίας 1987/88, του ποσού της εισφοράς συνυπευθυνότητας στον τομέα των σιτηρών καθώς και του συνολικού ποσού της άμεσης ενίσχυσης υπέρ των μικρών παραγωγών (4) προβλέπει τη διατήρηση των ποσών που ίσχυαν κατά την περίοδο εμπορίας 1986/87·  ότι, σύμφωνα με τις διατάξεις του άρθρου 4α παράγραφος 4 του κανονισμού (ΕΟΚ) αριθ. 2727/75, τα κράτη μέλη τα οποία κατά την περίοδο εμπορίας 1986/87 χορήγησαν ενίσχυση στους μικρούς παραγωγούς υπό μορφήν αντιστάθμισης της εισφοράς συνυπευθυνότητας μπορούν να συνεχίζουν να εφαρμόζουν την ενίσχυση με αυτή τη μορφή κατά την περίοδο εμπορίας 1987/88·  ότι είναι απαραίτητο να προσαρμοσθεί κατάλληλα ο κανονισμός (ΕΟΚ) αριθ. 2096/86 της Επιτροπής της 3ης Ιουλίου 1986 για τις λεπτομέρειες εφαρμογής της ενισχύσεως υπέρ των μικρών παραγωγών σιτηρών (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2096/86 τροποποιείται ως εξής:  1. Στο άρθρο 1 παράγραφος 2 πρώτο εδάφιο, οι όροι «περίοδος εμπορίας 1986/87» αντικαθίστανται από τους όρους «περίοδο εμπορίας 1987/88».  2. Στο άρθρο 4 παράγραφος 1, οι όροι «περίοδο 1986/87» αντικαθίστανται από τους όρους «περίοδο εμπορίας 1987/88».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαικών Κοινοτήτων.  Εφαρμόζεται από την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. L 171 της 28. 6. 1986, σ. 1.  (4) ΕΕ αριθ. L 182 της 3. 7. 1987, σ. 44.  (5) ΕΕ αριθ. L 180 της 4. 7. 1986, σ. 19.